
Относно:  Задължение за съдействие в случаите на „дете в риск”
  
       
 
Определение за дете
Дете по смисъла на чл. 2 от  Закона за закрила на детето е всяко физическо лице до навършването на 18 години.
Легална дефиниция съгласно § 1. т. 11. на Допълнителни разпоредби на Закона за закрила на детето „дете в риск” е дете:
а) чиито родители са починали, неизвестни, лишени от родителски права или чиито родителски права са ограничени, или детето е останало без тяхната грижа;
б) което е жертва на злоупотреба, насилие, експлоатация или всякакво друго нехуманно или унизително отношение или наказание в или извън семейството му;
в) за което съществува опасност от увреждане на неговото физическо, психическо, нравствено, интелектуално и социално развитие; 
г) което страда от увреждания, както и от труднолечими заболявания, констатирани от специалист;
д) за което съществува риск от отпадане от училище или което е отпаднало от училище.
Задължение за съдействие 
Съгласно чл. 7, ал.1 и ал.2 на Закона за закрила на детето:  
Лице, на което стане известно, че дете се нуждае от закрила, е длъжно незабавно да уведоми дирекция „Социално подпомагане”, Държавната агенция за закрила на детето или Министерството на вътрешните работи;
Същото задължение има и всяко лице, на което това е станало известно във връзка с упражняваната от него професия или дейност, дори и ако то е обвързано с професионална тайна.
Санкции
Лице, което в нарушение на чл. 7, ал. 1 и 2 не уведоми дирекция „Социално подпомагане”, Държавната агенция за закрила на детето или Министерството на вътрешните работи за нуждата от закрила на дете, се наказва с глоба от 1000 до 2000 лв. за първо нарушение, а при повторно нарушение - с глоба от 2000 до 5000 лв., ако не подлежи на по-тежко административно наказание по специален закон или деянието не съставлява престъпление.
Нарушенията се установяват с акт от служител от Главна дирекция  „Контрол по правата на детето” към Държавната агенция за закрила на детето, а наказателното постановление се издава от председателя на Държавната агенция за закрила на детето или от оправомощено от него длъжностно лице.
	
За „дете в риск” се касае и в случаите на бременност и след раждане, когато  за малолетните или непълнолетните момичета има опасност от увреждане на физическото, психическото, нравственото, интелектуалното и социалното развитие и са отпаднали или съществува риск от отпадане от училище. В случаите на бременност при деца, съгласно разпорежданията на закона, медицинските специалисти имат задължение за уведомяване на компетентните органи по закрила на детето. 
Информация за деца в риск, може да подавате на:
· тел. 112

· Държавна агенция за закрила на детето: 
Гр. София 1051, ул. „Триадица” № 2
Тел.: 02/933 90 10
Факс: 02/980 24 15
Email:  sacp@sacp.government.bg  

· Национална телефонна линия за деца: тел. 116 111
Националната линия за деца 116 111 e телефон за децата, техните родители и близки, както и за всеки, който търси информация и помощ по въпроси, свързани с деца. Линията е денонощна, без почивен ден. Достъпна е от територията на цялата страна. Разговорите с консултантите са напълно безплатни за обаждащите се, независимо дали звънят от стационарен или мобилен телефон.

· По местоживеене на детето на следните адреси на отделите по закрила на детето:

Дирекция „Социално подпомагане”–гр. Сливен (за общините Сливен и Твърдица)
еmail:  dsp-sliven@asp.government.bg; 
гр. Сливен 
ул. „Попска” №11
Директор: Марлена Данева
тел.: 044/62-35-07 
Отдел „Закрила на детето” 
тел. 044/62-30-11 и  044/62-57-25, 
факс 044/62-30-11,
В извънработно време и почивни дни: 0882-82-64-19

Дирекция „Социално подпомагане” – гр. Котел
еmail: dsp-kotel@asp.government.bg; d_sp_kotel@ins.bg
гр. Котел 
ул. „ Проф. Павлов” №8
Директор: Валентин Пенчев
тел.: 0453/4-28-38; 0453/4-20-54
Отдел „Закрила на детето”
тел.0453/4-23-09

Дирекция „Социално подпомагане” – гр. Нова Загора
еmail: dsp-n.zagora@asp.government.bg
гр. Нова Загора 
ул. „Петко Енев” №100
Директор:  Цвета Богданова
тел.:  0457/6-28-52; 0457/6-66-61
Отдел „Закрила на детето”
тел. 0457/6-21-33
 
